|  |
| --- |
| **Všeobecne záväzné nariadenie obce Andovce**  **č. 4/2019**  **o určení výšky príspevku za pobyt dieťaťa v materskej škole a o výške príspevku na**  **čiastočnú úhradu nákladov spojených so stravovaním v školskom zariadení**  **v zriaďovateľskej pôsobnosti obce Andovce** |

**„ N Á V R H“**

Obec Andovce v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov, § 6 zákona č. 569/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a príslušnými ustanoveniami zákona č. 245/2008 Z. z. o výchove a vzdelávaní ( školský

zákon ) a o zmene a doplnení niektorých zákonov v znení neskorších predpisov vyhlasuje a vydáva toto všeobecne záväzné nariadenie

**Článok I.**

**Úvodné ustanovenie**

1./ Toto všeobecne záväzné nariadenie bližšie upravuje práva a povinnosti rodičov alebo inej fyzickej osoby ako rodičia, ktorý má dieťa zverené do osobnej starostlivosti alebo do pestúnskej starostlivosti na základe rozhodnutia súdu ( ďalej len „ zákonný zástupca

dieťaťa“ ), ktoré navštevuje školské zariadenie v zriaďovateľskej pôsobnosti obce Andovce v súlade so zákonom č. 245/2008 Z. z. o výchove a vzdelaní ( školský zákon ) a o zmene a doplnení ďalších zákonov v znení neskorších predpisov

2./ Obec Andovce je zriaďovateľom školského zariadenia:

**Materská škola – Óvoda, Školská 163/5, Andovce**

3./ Obec Andovce je zriaďovateľom školského účelového zariadenia:

**Školská jedáleň pri MŠ – Óvoda, Školská 163/5, Andovce**

**Článok II.**

**Predmet**

1./ Predmetom tohto všeobecne záväzného nariadenia je:

a.) určenie výšky mesačného príspevku za pobyt dieťaťa v materskej škole

b.) určenie výšky príspevku na čiastočnú úhradu nákladov spojených so stravovaním

v školskom účelovom zariadení

**Článok III.**

**Výška príspevku za pobyt dieťaťa v materskej škole**

1./ Výška príspevku za pobyt dieťaťa v materskej škôlke je 7,00 EUR mesačne

2./ Príspevok za pobyt dieťaťa v materskej škôlke uhrádza jeho zákonný zástupca bezhotovostne ( prevodom na účet alebo poštovou poukážkou ) do 15. dňa v kalendárnom mesiaci.

3./ Príspevok za pobyt dieťaťa v materskej škole sa neuhrádza za dieťa:

a.) ktoré má jeden rok pred plnením povinnej školskej dochádzky

b.) ak zákonný zástupca predloží riaditeľovi materskej školy doklad o tom, že je

poberateľom dávky v  hmotnej núdzi a  príspevkov k dávke v hmotnej núdzi

c.) ktoré je umiestnené v materskej škole na základe rozhodnutia súdu

d.) ktoré má prerušenú dochádzku do materskej školy na viac ako 30 po sebe

nasledujúcich kalendárnych dní z  dôvodu choroby alebo rodinných dôvodov

preukázateľným dôvodom

e.) ktoré nedochádzalo do materskej školy v čase školských prázdnin alebo bola

prerušená prevádzka materskej školy zapríčinená zriaďovateľom alebo inými

závažnými dôvodmi; v týchto prípadoch uhrádza zákonný zástupca pomernú časť

určeného príspevku.

**Článok IV.**

**Školská jedáleň**

1./ Zákonný zástupca dieťaťa uhradí príspevok vo výške nákladov na nákup potravín na jedno jedlo a podľa vekových kategórií stravníkov v súlade s finančnými pásmami určenými Ministerstvom školstva SR bez úhrady režijných nákladov na výrobu a výdaj jedál a nápojov:

**Finančné pásmo 3:**

*A./ Materská škola :*

* *Stravníci do 6 rokov* ***1,54 €***

z toho: desiata 0,38 €

obed 0,90 €

olovrant 0,26 €

* *Režijné náklady mesačne* ***1,00 €***

*B./ Zamestnanci obce:*

* *Dospelý stravník – zamestnanec* ***1,26 €***

z toho: obed 1,26 €

2./ Príspevok na stravné uhrádza zákonný zástupca dieťaťa vo výške 1,20 € bezhotovostne ( prevodom na účet alebo poštovou poukážkou ) do 15. dňa v kalendárnom mesiaci. Rozdiel vo výške 0,34 € uhrádza zriaďovateľ ako príspevok na stravovanie na účet školskej jedálne.

3./ Výška príspevku zákonného zástupcu dieťaťa na stravu je určená na deň. Pri vyúčtovaní sa postupuje nasledovne: počet prihlásených dní na stravu x sadzba príspevku.

4./ Príspevok zákonného zástupcu dieťaťa na čiastočnú úhradu nákladov v školskej jedálni sa zníži o výšku poskytnutej dotácie na podpory výchovy k stravovacím návykom dieťaťa podľa osobitného predpisu, ktoré navštevuje posledný ročník materskej školy za každý deň, v ktorom sa dieťa zúčastnilo výchovnovzdelávacej činnosti v materskej škole a odobralo stravu. Zriaďovateľ uhrádza za stravu finančné prostriedky vo výške rozdielu 0,34 €, medzi poskytnutou dotáciou na podpory výchovy k stravovacím návykom dieťaťa a výške nákladov na nákup potravín podľa tohto všeobecne záväzného nariadenia obce.

4./ Ak dieťa posledného ročníka materskej školy, u ktorého podľa posúdenia ošetrujúceho lekára zdravotný stav vyžaduje osobitné stravovanie a neodobralo stravu z dôvodu, že zriaďovateľ nezabezpečil diétne jedlo, poskytnutú dotáciu na podporu výchovy k stravovacím návykom dieťaťa podľa osobitného predpisu vyplatí zriaďovateľ zákonnému zástupcovi dieťaťa prostredníctvom Školskej jedálni MŠ – Óvoda, Andovce.

5./ V zmysle školského zákona prispieva dospelý stravník na úplnú úhradu nákladov vo výške nákladov na nákup potravín a réžie.

6./ Dospelý stravník – zamestnanec prispeje na obed sumou 1,26 €, zvyšnú časť tvoria príspevky zamestnávateľa a príspevok zamestnávateľa zo sociálneho fondu.

7./ Bližšie podrobnosti spôsobu platenia môže zriaďovateľ alebo nim poverená osoba upraviť interným predpisom. Interný predpis musí byť riadne zverejnený na verejne prístupnom mieste v rámci budovy materskej školy a školskej jedálne.

**Článok V.**

**Záverečné ustanovenie**

1./ Pokiaľ v tomto všeobecne záväznom nariadení obce nie je uvedená podrobnejšia úprava, táto je uvedená v zákone č. 245/2008 Z. z. o výchove a vzdelaní v znení neskorších predpisov ( školský zákon )

2./ Toto všeobecne záväzné nariadenie bolo schválené Obecným zastupiteľstvom v Andovciach uznesením č........................... zo dňa .........................

3./ Ustanovenia článku IV. tohto všeobecne záväzného nariadenia nadobúdajú účinnosť dňom 01.09.2019 a ustanovenia článku III. tohto všeobecne záväzného nariadenia nadobúdajú účinnosť dňom 01.01.2020.

**Peter P u s s**

**starosta obce**